Diari Oficial de la Generalitat Valenciana


Sumari del DOGV 7786, del 19-05-2016 (2016/3130)

Informació pública de la suspensió cautelar d'atorgament de llicències en la parcel·la 10 del polígon 6 i en el seu entorn a fi d'establir la delimitació definitiva d'un àmbit de protecció del poblat ibèric del Mas de Fabra. Expedient número MPG/2612.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7786

Data del DOGV
:   19-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3130


Data del document
:   04-05-2016

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * pla d'urbanisme
    * administració local

Informació pública de la suspensió cautelar d'atorgament de llicències en la parcel·la 10 del polígon 6 i en el seu entorn a fi d'establir la delimitació definitiva d'un àmbit de protecció del poblat ibèric del Mas de Fabra. Expedient número MPG/2612. [2016/3130]  
El Ple de la corporació municipal, en sessió ordinària celebrada el dia 28 d'abril de 2016, va acordar el següent:   
3r. Dictamen sobre la proposta de suspensió cautelar d'atorgament de llicències en la parcel·la 10 del polígon 6 i en el seu entorn a fi d'establir la delimitació definitiva d'un àmbit de protecció del poblat ibèric del Mas de Fabra.  
  
Expedient: MPG/2612.  
Done compte a la corporació del dictamen emés per la Comissió Informativa de Serveis al Territori, de data 20 d'abril de 2016, que diu literalment:  
«La Comissió Informativa de l'Àrea de Serveis al Territori, en la sessió celebrada el dia 20 d'abril de 2016, amb caràcter ordinari i en primera convocatòria, va tractar, entre d'altres, el següent assumpte inclòs en l'ordre del dia:  
3. Dictamen a la proposta de suspensió cautelar de l'atorgament de llicències en la parcel·la 10 del polígon 6, i en el seu entorn, a fi d'establir la delimitació definitiva d'un àmbit de protecció del poblat ibèric Mas de Fabra. Se sotmet a consideració de la comissió la proposta d'Alcaldia de data 14 d'abril de 2016:  
  
«Relació de fets  
I. Atés que en data 2 d'octubre de 2015, els serveis tècnics municipals van redactar un document per a la modificació puntual del pla general d'ordenació urbana de Benicarló, amb l'objecte d'establir la protecció de l'àmbit del poblat ibèric Mas de Fabra, amb la classificació com a sòl no urbanitzable de protecció arqueològica dels terrenys ocupats pel dit assentament, en la parcel·la 10 del polígon 6 i el seu entorn.  
Així mateix, es va redactar document de consulta per a determinar el procediment d'avaluació ambiental corresponent en relació amb la dita proposta de modificació.  
II. Atés que mitjançant acord de data 29 de febrer de 2016, la Comissió d'Avaluació Ambiental, òrgan competent de la Conselleria d'Agricultura, Medi Ambient, Canvi Climàtic i Desenvolupament Rural, de la Generalitat Valenciana, va resoldre emetre informe ambiental i territorial estratègic favorable en el procediment simplificat d'avaluació ambiental estratègica de la modificació puntual del pla general sobre protecció de l'àmbit del poblat ibèric Mas de Fabra de Benicarló, per considerar que no té efectes significatius en el medi ambient, amb el compliment de les determinacions que s'inclouen en el dit informe».  
  
Les determinacions o condicions que caldrà tindre en compte són:  
  
1. Per a la delimitació definitiva de l'entorn de protecció caldrà considerar el paisatge com a criteri, analitzant la visibilitat i l'accessibilitat (física i visual) a eixe recurs del paisatge, restringint, especialment, els usos i construccions possibles en l'àmbit, per a la qual cosa caldrà redactar un estudi d'integració del paisatge.  
2. Tant l'àmbit objecte de protecció directa, com l'entorn que finalment es delimite, passaran a formar part de la Infraestructura Verda de la Comunitat Valenciana. El planejament municipal haurà d'integrar els àmbits citats i el seu règim de protecció, de conformitat amb allò estipulat en l'article 5 i l'article 23 de la Llei 5/2014.  
  
3. Amb caràcter previ a l'aprovació definitiva caldrà obtindre el pronunciament de la Conselleria d'Educació, Investigació, Cultura i Esport sobre l'afecció al patrimoni cultural.  
III. Atés l'informe emés per la tècnica de gestió d'Urbanisme, de data 14 d'abril de 2016, sobre el procediment d'aprovació del dit document de planejament.  
IV. De conformitat amb allò previst en l'article 64 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP).  
Per tot el que s'ha exposat, propose al Ple de la corporació que, amb el dictamen previ de la Comissió Informativa de l'Àrea de Serveis al Territori, adopte els acord següents:  
  
Primer. Suspendre l'atorgament de llicències d'activitat, parcel·lació de terrenys, edificació i demolició en la parcel·la 10 del polígon 6, en la qual va aparèixer recentment un assentament arqueològic, i en el seu entorn, espai delimitat amb caràcter provisional pels serveis tècnics municipals en el document de modificació del pla general redactat en data 2 d'octubre de 2015, a fi d'establir la delimitació definitiva d'un àmbit de protecció del poblat ibèric Mas de Fabra, i elaborar una modificació puntual del pla general d'ordenació urbana de Benicarló, que classifique com a sòl no urbanitzable d'especial protecció, clau 13.2b, els terrenys efectivament ocupats pel dit assentament.  
  
Àmbit de la suspensió de llicències:  
Finques afectades per la suspensió de llicències:  
  
Polígon Parcel·la Referència cadastral Zona afectada  
5 121 59713E506410248621TQ Subparcel·les cadastrals: e, f, g, h  
5 127 09286C692467548552MP Tota la parcel·la  
5 151 21310U585805135843BH Subparcel·les cadastrals: e, f, g, h  
6 9002 55898H505445672526EX Tram del camí públic d'Ulldecona  
6 6 28117S737070670445XU Tota la parcel·la  
6 7 24580G684548224567SI Tota la parcel·la  
6 406 49832R332738917546LE Tota la parcel·la  
6 9031 53453X555239469908FB Tota la parcel·la  
6 10 42103E081719458542FY Tota la parcel·la  
6 405 29226S102647256578QY Subparcel·les cadastrals: d, e, i  
  
  
La suspensió cautelar de llicències tindrà una duració màxima de dos anys, a comptar des de la data de la publicació del corresponent anunci en el Diari Oficial de la Comunitat Valenciana. Aquest termini s'interromprà, amb alçament de la suspensió si, transcorregut un any, no se sotmet a exposició pública la proposta de modificació del planejament.  
  
Segon. Ordenar la publicació d'aquest acord en el Diari Oficial de la Comunitat Valenciana, indicant que contra aquest acte, que posa fi a la via administrativa, es podrà interposar recurs de reposició davant del mateix òrgan que el va adoptar, en el termini d'un mes comptat des de l'endemà de la seua publicació. També es pot impugnar directament davant del corresponent jutjat contenciós administratiu del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga exercitar qualsevol altra acció que estime procedent.»  
  
Sotmesa a votació l'anterior proposta, s'acorda per unanimitat dictaminar favorablement la seua aprovació.»  
  
Deliberació:  
[...]   
  
Votació. Sotmés el dictamen transcrit a votació del Ple de la corporació, s'aprova per unanimitat dels membres assistents.  
  
Benicarló, 4 de maig de 2016.- L'alcaldessa: Rosario Miralles Ferrando.